ตอนนี้อายุุ21ปีคะ ประจำเดือนมาผิดปกติ มาเดือนละ2ครั้งมา 3เดือนแล้ว อย่างเดือนที่แล้วประจำเดือนมาวันที่1-6 แล้วหยุดมาอีกทีวันที่16-20 แบบว่ามาต้นเดือนแล้วกลางเดือนแะต้นเดือน เป็นแบบนี้มา3เดือนค่ะ ยังไม่เคยมีเพศสัมพันธ์ ยาคุมไม่เคยกิน ประจำเดือนก็มาปกติ5-6วันอยู่แล้ว สีปกติ แค่เพิ่มจากมาเดือนละครั้งเป้นมาดือนละ2ครั้ง อยากทราบว่ามีอะไรผิดปกติหรือป่าวค่ะ ต้องไปพบแพทย์ไหม
สวัสดีค่ะ หากประจำเดือนมาวันที่ 1-6 เม.ย. และมาอีกครั้งในวันที่ 16-20 เม.ย. ถือว่ามีระยะห่างระหว่างรอบประจำเดือนที่สั้นกว่าปกติ โดยหากเป็นต่อเนื่อง ก็จะถือว่าผิดปกติ โดยหากไม่เคยมีเพศสัมพันธ์ อาจเกิดจาก1. การทำงานผลิตฮอร์โมนของรังไข่ผิดปกติ2. มีภาวะไทรอยด์ฮอร์โมนผิดปกติ3. การใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไปแนะนำว่าควรไปพบสูติ-นรีแพทย์เพื่อหาสาเหตุ เพราะหากปล่อยให้มีเลือดออกมาบ่อยๆ อาจมีภาวะโลหิตจางตามมาได้ โดยส่วนใหญ่แล้วในช่วงอายุน้อย มักเกิดจาการผลิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมนค่ะ